Държавен вестник, бр. 35, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  35
ните членки и на техните избрани оператори, 
за да им предоставя всички полезни сведения 
по въпроси, които се отнасят до службата.
2. То е натоварено по-специално да събира, 
координира, публикува и разпространява инфор­
мация от всякакъв характер, която интересува 
международната пощенска услуга; да дава по 
искане на заинтересованите страни мнения по 
спорни въпроси; да дава ход на искания за тъл­
куване и за изменение на актовете на Съюза и 
изобщо да извършва проучвания, редакционни 
и документални дейности, които споменатите 
актове му възложат или които биха му се въз­
ложили в интерес за Съюза.
3. То извършва анкети по искане на страните 
членки или на техните избрани оператори с цел 
да се узнае мнението на останалите страни членки 
или на техните избрани оператори по опреде­
лен въпрос. Резултатът от подобна анкета няма 
характер на гласуване и формално не обвързва.
4. То може да се намесва в качеството на 
служба за компенсация при ликвидирането на 
сметки от всякакъв характер, отнасящи се до 
пощенските услуги.
Член ХІІ
(Член 118 изменен)
Формуляри, предоставяни от Международното 
бюро
(Устав, чл. 20)
Международното бюро е натоварено да 
изготвя международните купони-отговор и 
по себестойност да снабдява с тях страните 
членки или техните избрани оператори, които 
са ги поискали.
Член ХІII
(Член 119 изменен)
Актове на ограничени съюзи и специални 
споразумения
(Устав, чл. 8)
1. Два екземпляра от актовете на ограни­
чените съюзи и от специалните споразумения, 
сключени съгласно член 8 от Устава, трябва да 
се изпратят в Международното бюро от службите 
на тези съюзи или при липса на такива – от 
една от договарящите се страни.
2. Международното бюро следи актовете на 
ограничените съюзи и специалните споразуме­
ния да не предвиждат по-неизгодни условия 
за обществото, отколкото тези, предвидени 
в актовете на съюза, и информира страните 
членки и техните избрани оператори за съ­
ществуването на споменатите по-горе Съюзи и 
споразумения. То уведомява Административния 
съвет за всяка нередност, установена въз основа 
на тази разпоредба.
Член ХІV
(Член 121 изменен)
Двугодишен доклад за дейностите на Съюза
(Устав, чл. 20, Общ правилник, чл. 102.6.17)
Международното бюро изготвя двугодишен 
отчет за дейностите на Съюза, който след 
одобрението му от Административния съвет 
се изпраща до страните членки и до техните 
избрани оператори, до ограничените съюзи и 
до Организацията на обединените нации.
Член ХV
(Член 122 изменен)
Ред за представянето на предложения пред 
Конгреса
(Устав, чл. 29)
1. При условие на изключенията, предвидени 
в параграфи 2 и 5, внасянето на предложения 
от всякакъв характер от пощенските админи­
страции на страните членки за разглеждане от 
Конгреса се уреждат по следния ред: 
а) допускат се предложенията, които прис­
тигат в Международното бюро най-късно шест 
месеца преди датата, определена за Конгреса;
б) никакво редакционно предложение не се 
приема през периода от шест месеца, който 
предхожда датата, определена за Конгреса;
в) предложенията по същество, които прис­
тигат в Международното бюро през периода 
между шестия и четвъртия месец преди датата, 
определена за Конгреса, се приемат само ако 
са подкрепени най-малко от две страни членки;
г) предложенията по същество, които прис­
тигат в Международното бюро през периода 
между четвъртия и втория месец преди дата­
та, определена за Конгреса, се приемат само 
ако са подкрепени най-малко от осем страни 
членки; постъпилите по-късно предложения 
не се приемат;
д) декларациите за подкрепа трябва да 
пристигнат в Международното бюро в същия 
срок както предложенията, за които се отнасят.
2. Предложенията, отнасящи се до Устава 
или Общия правилник, трябва да пристигнат в 
Международното бюро най-малко шест месеца 
преди откриването на Конгреса; тези, които 
пристигнат след тази дата, но преди открива­
нето на Конгреса, могат да бъдат взети под 
внимание само ако Конгресът реши това при 
мнозинството от две трети от страните, предста­
вени на Конгреса, и ако са спазени условията, 
предвидени в параграф 1.
3. По принцип всяко предложение трябва 
да има една цел и да съдържа промени, оп­
равдани от тази цел. Също така всяко пред­
ложение, което може да доведе до евентуални 
значителни разходи за Съюза, трябва да бъде 
придружено с финансова обосновка, изготвена 
от страната членка, която е автор, съвместно с 
Международното бюро, с цел да се определят 
необходимите финансови ресурси за неговото 
изпълнение.
4. В заглавието на предложенията от редак­
ционен характер страните членки, които ги 
представят, поставят бележката „Предложения 
от редакционен характер“ и се публикуват от 
Международното бюро под номер, следван от 
буквата R. Предложенията, които не носят тази 
бележка, но по мнение на Международното бюро 
имат редакционен характер, се публикуват с 
подходяща обяснителна бележка; Международ­
ното бюро изготвя списък на тези предложения, 
предназначени за Конгреса.